**Press release** 2. 9. 2022

# DACHSER Slovakia zavádza novú linku z Martina do Ōhringenu v Nemecku

**Poskytovateľ logistických služieb DACHSER Slovakia spustil začiatkom júla novú pravidelnú linku zbernej služby, ktorá spája pobočky DACHSER v Martine a v Ōhringene na juhozápade Nemecka. Spoločnosť posilňuje svoju sieť európskej pozemnej prepravy s cieľom zefektívniť prepravu zo Slovenska do západnej Európy.**

*„Potreba zavedenia novej pravidelnej linky na tejto trase vyplynula z rastúceho dopytu našich existujúcich zákazníkov zo severného a stredného Slovenska, u ktorých evidujeme zvýšený objem zásielok adresovaných do západnej Európy, najmä do Nemecka. Aby sme si aj naďalej zachovali špičkovú kvalitu našich služieb a zároveň zabezpečili maximálnu efektivitu dopravy, vytvorili sme toto nové spojenie, u ktorého vidíme plné využitie dnes aj v budúcnosti,“* vysvetľuje Barbora Feťková, manažérka pobočky Martin, DACHSER Slovakia.

Nová linka medzi Martinom a Ōhringenom bude premávať celoročne a na dennej báze. Zásielky expedované ráno z Martina smerujú najskôr do Lozorna, odkiaľ budú popoludní pokračovať do cieľovej destinácie v Nemecku.

*„Slovenská pobočka spoločnosti DACHSER v Martine postupne posilňuje svoju pozíciu a v budúcnosti sa plánuje jej expanzia,“* hovorí Roman Stoličný, regionálny manažér pre juhovýchodnú Európu.

### Istota pravidelných liniekV rámci Slovenska odchádzajú z Martina denne dve linky zbernej služby do pobočky v Lozorne a jedna linka do Eurohubu. Ďalšia pravidelná denná linka jazdí na východ do Košíc. Okrem toho pobočka DACHSER v Martine prevádzkuje aj priame spojenie do Nemecka – jednu pravidelnú linku do Hofu v severnom Bavorsku a teraz aj ďalšiu do Ōhringenu. Taktiež existujú nepravidelné spoje do Radeburgu pri Drážďanoch v Nemecku, ktoré premávajú v závislosti od dopytu.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk